I’m Happy Just to Dance With You

«I'm Happy Just to Dance with You» er en sang av The Beatles som ble skrevet av Lennon/McCartney. Den ble først utgitt på albumet A Hard Day's Night som ble utgitt 26. juni 1964 i USA og 10. juli 1964 i Storbritannia. Disse to utgavene av A Hard Day's Night har ikke helt likt innhold av sanger. Videre ble den utgitt 20. august 1964 som b-side på singlen I'll Cry Instead.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201

John Lennon skrev mesteparten av «I'm Happy Just to Dance with You» spesielt for at George Harrison skulle få slippe til på vokal i deres første film A Hard Day's Night (Lignende tilfelle skjedde året i forveien med «Do You Want to Know a Secret»). Lennon fikk hjelp av Paul McCartney til å skrive den ferdig.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 163 Lennon følte selv at han aldri kunne ha sunget sangen.Sheff, David (1981). The Playboy Interviews with John Lennon & Yoko Ono ISBN 0-425-05989-8

«I'm Happy Just to Dance with You» ble innspilt 1. mars 1964 som var en søndag. Dette var første gang de jobbet i studio på en søndag. Fjerde tagning ble brukt til pålegg av vokal/kor og en afrikansk tromme.Lewisohn, Mark (1988). The Beatles Recording Sessions. s. 41 To dager i forveien hadde The Rolling Stones oppnådd en hit med Buddy Holly sangen «Not Fade Away». Deres versjon var Bo Diddley inspirert. Muligens var dette inspirasjonen til at Lennon spilte rytmegitaren sin à la Diddley.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 87/88

The Beatles fremfører «I'm Happy Just to Dance with You» i filmen A Hard Day's Night hvor Harrison mimer sin vokal samtidig som han spiller akustisk gitar. Man ser ellers at Lennon spiller som Bo Diddley.

De spilte inn en versjon for BBC radio 17. juli 1964 som ble kringkastet i programmet From Us To You 3. august 1964.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 356 Sangen ble også fremført på konserter da de la ut på sin britiske konsertturne i oktober/november 1964.Lewisohn, Mark (1986). The Beatles Live!. London, Pavilion Books Limited. ISBN 1-85145-030-0 s. 177/178

 Musikere og instrumenter 

George Harrison: Akustisk gitar, vokal
John Lennon: Rytmegitar, kor
Paul McCartney: Bass, kor
Ringo Starr: Trommer, afrikansk tromme

 Coverversjonerhttp://www.secondhandsongs.com/performance/10376  
 Utgivelsesår/dato  Artist  Album 1964  Bob Hammer Band  Beatlejazz! 1964  The Hollyridge Strings  The Beatles Song Book, volume 2 1964  The Johnny Mann Singers  Beatle Ballads 1964  George Martin and his Orchestra  A Hard Day's Night (USA-versjon) 1964  The Cyrkle  Neon 1975  R. Stevie Moore  Stevie does The Beatles 1979  Maureen McGovern  Maureen McGovern April 1980  Anna Murray  Somebody's Waiting 29. september 1998  Lisa Lauren  What Comes Around 5. januar 2006  Les Fradkin  Love You 2 26. juni 2007  Bachman Cummings  Jukebox 2. september 2008  The Smithereens  B-sides The Beatles

Referanser

 Eksterne lenker 


Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1964